


Z A P I S N I K
40.  sjednice Vijeća Gradske četvrti Donja Dubrava,
održane 22. rujna 2020.
u dvorani „AB“ Područnog ureda gradske uprave Dubrava, Dubrava 49,
s početkom u 16,00 sati

Nazočni članovi Vijeća: Milan Draženović – predsjednik, Antun Bačić – potpredsjednik, Albina Benčec, Mira Božić, Mladen Cetinja, Josipa Ćorluka, Klaudija Ešegović, Hrvoje Hanžek, Nikola Horvatić, Trpimir Majcan, Dario Nekić, Damir Perica, Dubravka Šereg, Hrvoje Tomić i Ivan Trstenjak.
Nazočni članovi VMO: Željko Đuretec – predsjednik VMO „30. svibnja 1990.“, Branka Budimir – predsjednica VMO Čulinec, Anto Ešegović – predsjednik VMO Stari Retkovec i Davorin Dokolenić – predsjednik VMO Resnički gaj.
Nazočni djelatnici Službe za MS: 
Snježana Pehar – stručni referent za rad tijela mjesne samouprave
i  Silvestar Smrekar – stručni  referent za rad tijela mjesne samouprave.

Predsjedava Milan Draženović, predsjednik Vijeća Gradske četvrti Donja Dubrava.
Predsjednik pozdravlja sve prisutne te utvrđuje da je nazočno svih 15 članova Vijeća te ono može pravovaljano odlučivati. 
Predsjednik otvara 40. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 39. sjednice. Budući da primjedbi nije bilo, nakon provedenog glasovanja utvrđuje da je isti  jednoglasno prihvaćen. 
Potom predlaže dopunu dnevnog reda točkama 8. i 14c) za koje su materijale primili prije početka sjednice. Budući da drugih prijedloga za dopunu dnevnog reda nije bilo, nakon provedenog glasovanja predsjednik utvrđuje da je prijedlog dopune dnevnog reda jednoglasno prihvaćen te da je jednoglasno usvojen

DNEVNI  RED:

1. Prijedlog zaključka o izmjeni Plana komunalnih aktivnosti Gradske četvrti Donja Dubrava u 2020.
2. Prijedlog zaključka o prijedlogu postave cestovnih izbočina za smirenje prometa u ulici Resnički put 92 
3. Prijedlog zaključka o prijedlogu postave cestovnih izbočina za smirenje prometa u ulici II. Čulinec
4. Prijedlog zaključka o prijedlogu izrade geodetskog elaborata za izgradnju dječjeg igrališta u ulici Damira Vuzema
5. Prijedlog zaključka o prijedlogu izrade projektne dokumentacije za izgradnju parkirališta s južne strane stambenog objekta u Aleji lipa od k.br. 1d do 1f, k.č.br. 8600/1 k.o. Dubrava
6. Prijedlog zaključka o prijedlogu izrade projektne dokumentacije za izgradnju parkirališta
sa sjeverne strane objekta mjesne samouprave Trnava, dio k.č.br. 898, dio k.č.br. 857 i  k.č.br. 856, sve k.o. Resnik
7. Prijedlog zaključka o prijedlogu izrade projektne dokumentacije za proširenje parkirališta u Ulici breza, na sjevernoj strani, između Aleje javora i Aleje lipa
8. Prijedlog zaključka o prijedlogu upravljanja polivalentnim igralištem u I. Štefanovečkom zavoju
9. Prijedlog zaključka o prijedlogu imenovanja Prilaza Svete Marije Anđeoske
10. Prijedlog zaključka o postavljanju zaštitnih stupića u Kapucinskoj ulici
11. Prijedlog zaključka o usklađivanju prijedloga imenovanja i preimenovanja ulica po poginulim hrvatskim braniteljima 145. brigade HV 
12. Prijedlog zaključka o postavljanju prometnog znaka zabrane parkiranja u ulici Filipa Ankovića Arara
13. Prijedlog zaključka o izgradnji javne rasvjete u ulici Filipa Ankovića Arara
14. Prijedlozi zaključaka o odobrenju korištenja sredstava s pozicije „Ostali nespomenuti rashodi poslovanja“ za potrebe suorganizacije obilježavanja 29. godišnjice osnutka 145. brigade HV:
a) za objavu oglasa
b) za nabavku majica
c) za financiranje printa fotografija i uokvirenje
15. Prijedlog zaključka o odobrenju korištenja sredstava (za potrebe Narodnog sveučilišta Dubrava)
16. Prijedlog zaključka o stavljanju izvan snage Odobrenja za isplatu sredstava s pozicije „Ostali nespomenuti rashodi poslovanja“ za 2019. u korist Cvjećarsko-svjećarskog obrta „Magnolija“
17. Prijedlog zaključka o davanju mišljenja o Nacrtu prijedloga o davanju u zakup i na drugo korištenje površina javne namjene
18. Pitanja, prijedlozi i obavijesti


Ad 1 - Prijedlog zaključka o izmjeni Plana komunalnih aktivnosti Gradske četvrti Donja Dubrava u 2020.
Predsjednik  obrazlaže V. izmjenu PKA u 2020. Otvara raspravu. Bez rasprave, Vijeće jednoglasno donosi

Zaključak o izmjeni Plana komunalnih aktivnosti
Gradske četvrti Donja Dubrava u 2020.
(Tekst Plana priložen je ovom zapisniku i njegov je sastavni dio)


Ad 2 - Prijedlog zaključka o prijedlogu postave cestovnih izbočina za smirenje prometa u ulici Resnički put 92 
Predsjednik  obrazlaže Prijedlog zaključka uz napomenu da je Vijeće na prošloj sjednici usvojilo Zaključak o postavi cestovnih izbočina u Resničkom putu kod kbr. 85 na temelju prijedloga građana i pozitivnog mišljenja VMO-a Trnava. Zaprimljen je dopis nadležnog Gradskog ureda da se Vijeće očituje o postavi cestovnih izbočina kod kbr. 92 jer su prometni stručnjaci izradili takav prijedlog, pa je bilo potrebno anketirati građane još i na kućnim brojevima 92 i 87 što je i učinjeno. Otvara raspravu. Bez rasprave, Vijeće jednoglasno donosi

Z A K LJ U Č A K
o prijedlogu postave cestovnih izbočina za smirenje
 prometa u ulici Resnički put 92
1. Razmotren je dopis Gradskog ureda za prostorno uređenje, izgradnju Grada, graditeljstvo, komunalne poslove i promet KLASA: 340-08/20-002/828, URBROJ: 251-13-41-1/001-20-2 od 18. kolovoza 2020. 
1. Vijeće, temeljem prethodno utvrđenog mišljenja Vijeća Mjesnog odbora Trnava, i po provedenom anketiranju građana, postavljanje cestovnih izbočina u Resničkom putu kod k.br. 92 smatra opravdanim te se nadležnom Gradskom uredu predlaže postava istih.
1. Sastavni dio ovog Zaključka su anketni listovi građana.
1. Ovaj se Zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 3 - Prijedlog zaključka o prijedlogu postave cestovnih izbočina za smirenje prometa u ulici II. Čulinec
Predsjednik napominje da je, kao i pod prethodnom točkom, potrebno dati mišljenje o prijedlogu nadležnog Gradskog ureda. Također je bilo potrebno pribaviti suglasnost građana na kbr. 1 i 8. Otvara raspravu. Bez rasprave, Vijeće jednoglasno donosi

Z A K LJ U Č A K
o prijedlogu postave cestovnih izbočina za smirenje
 prometa u ulici II. Čulinec

1. Razmotren je dopis Gradskog ureda za prostorno uređenje, izgradnju Grada, graditeljstvo, komunalne poslove i promet KLASA: 340-08/20-002/828, URBROJ: 251-13-41-1/001-20-2 od 18. kolovoza 2020. 
2. Vijeće, temeljem prethodno utvrđenog mišljenja Vijeća Mjesnog odbora Čulinec i po provedenom anketiranju građana, postavljanje cestovnih izbočina u ulici II. Čulinec smatra opravdanim te se nadležnom Gradskom uredu predlaže postava istih.
3. Sastavni dio ovog Zaključka su anketni listovi građana.
4. Ovaj se Zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 4 - Prijedlog zaključka o prijedlogu izrade geodetskog elaborata za izgradnju dječjeg igrališta u ulici Damira Vuzema
Predsjednik otvara raspravu o Prijedlogu zaključka. Bez rasprave, Vijeće jednoglasno donosi

Z A K LJ U Č A K
o prijedlogu izrade geodetskog elaborata
za izgradnju dječjeg igrališta u ulici Damira Vuzema

1. U ulici Damira Vuzema, na području Mjesnog odbora Trnava, na proširenom djelu k.č.br. 2783/1, k.o. Resnik, nasuprot kbr.14, Vijeće planira gradnju dječjeg igrališta te se od nadležnog Gradskog ureda traži izrada geodetskog elaborata za formiranje nove čestice kako bi se osigurali svi uvjeti za izgradnju dječjeg igrališta. 
1. Ovaj zaključak dostavlja se Gradskom uredu za mjesnu samoupravu na daljnje postupanje. 


Ad 5 - Prijedlog zaključka o prijedlogu izrade projektne dokumentacije za izgradnju parkirališta s južne strane stambenog objekta u Aleji lipa od k.br. 1d do 1f, k.č.br. 8600/1 k.o. Dubrava
Predsjednik otvara raspravu o Prijedlogu zaključka uz napomenu da je isto već traženo, ali se Gradski ured nije očitovao. Bez rasprave, Vijeće jednoglasno donosi

Z A K LJ U Č A K
o prijedlogu izrade projektne dokumentacije za izgradnju parkirališta
 s južne strane stambenog objekta u Aleji lipa od k.br. 1d do 1f, dio k.č.br. 8600/1

1. Vijeće opetovano predlaže nadležnom Gradskom uredu izradu projektne dokumentacije za izgradnju parkirališta s južne strane stambenog objekta u Aleji lipa od k.br. 1d do 1f, dio k.č.br. 8600/1 k.o. Dubrava.
2. Ovaj zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.



Ad 6 - Prijedlog zaključka o prijedlogu izrade projektne dokumentacije za izgradnju parkirališta sa sjeverne strane objekta mjesne samouprave Trnava, dio k.č.br. 898, dio k.č.br. 857 i  k.č.br. 856, sve k.o. Resnik
Predsjednik otvara raspravu o Prijedlogu zaključka. Bez rasprave, Vijeće jednoglasno donosi

Z A K LJ U Č A K
o prijedlogu izrade projektne dokumentacije za izgradnju parkirališta
 sa sjeverne strane objekta mjesne samouprave Trnava, 
dio k.č.br. 898, dio k.č.br. 857 i k.č.br. 856, sve k.o. Resnik

1. Vijeće predlaže nadležnom Gradskom uredu izradu projektne dokumentacije za izgradnju parkirališta sa sjeverne strane objekta mjesne samouprave Trnava, Resnički put 1a, dio k.č.br. 898, dio k.č.br. 857 i k.č.br. 856, sve k.o. Resnik
2. Ovaj zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.



Ad 7 - Prijedlog zaključka o prijedlogu izrade projektne dokumentacije za proširenje parkirališta u Ulici breza, na sjevernoj strani, između Aleje javora i Aleje lipa
Predsjednik otvara raspravu o Prijedlogu zaključka. Bez rasprave, Vijeće jednoglasno donosi


Z A K LJ U Č A K
o prijedlogu izrade projektne dokumentacije za proširenje parkirališta
u Ulici breza, na sjevernoj strani, između Aleje javora i Aleje lipa 

1. Zbog potreba Mjesnog odbora Novi Retkovec i Osnovne škole Retkovec, Vijeće opetovano predlaže nadležnom Gradskom uredu izradu projektne dokumentacije za proširenje parkirališta na sjevernoj strani Ulice breza, između Aleje javora i Aleje lipa.
2. Ovaj zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 8 - Prijedlog zaključka o prijedlogu upravljanja polivalentnim igralištem u I. Štefanovečkom zavoju
Predsjednik otvara raspravu o Prijedlogu zaključka. Bez rasprave, Vijeće jednoglasno donosi

Z A K LJ U Č A K
o prijedlogu upravljanja polivalentnim
igralištem u I. Štefanovečkom zavoju

1. Vijeće predlaže da se novoizgrađeno polivalentno igralište u I. Štefanovečkom zavoju dodijeli na upravljanje nadležnom Gradskom uredu.
2. Navedeni prijedlog iz točke 1. ovog Zaključka predlaže se zbog nemogućnosti održavanja i nedostatka mehanizama za upravljanje i organiziranje korištenja od strane Vijeća.
3. Ovaj zaključak dostavlja se Gradskom uredu za mjesnu samoupravu i Gradskom uredu za sport i mlade na daljnje postupanje. 


Ad 9 - Prijedlog zaključka o prijedlogu imenovanja Prilaza Svete Marije Anđeoske
Predsjednik otvara raspravu o Prijedlogu zaključka. Bez rasprave, Vijeće jednoglasno donosi

Z A K LJ U Č A K
o prijedlogu imenovanja
Prilaza Svete Marije Anđeoske 

1. Župa sv. Marije Anđeoske u Sesvetskoj Sopnici podnijela je zahtjev Gradskoj skupštini, Odboru za imenovanja naselja, ulica i trgova, za imenovanje prilaza i adrese Župi i Franjevačkom samostanu, od ulaza prema crkvi od sjevernog parkirališta do Velebitske ulice u Sesvetama u Prilaz Gospe od Anđela ili u Prilaz Svete Marije Anđeoske.
2. Vijeće Gradske četvrti razmotrilo je mišljenje Odbora za imenovanje naselja, ulica i trgova i prijedlog Župe sv. Marije Anđeoske, te sukladno mišljenju Odbora, predlaže da se dio javne površine od ulaza prema crkvi, od sjevernog parkirališta do Velebitske ulice u Sesvetama, imenuje u Prilaz Sv. Marije Anđeoske.
3. Ovaj zaključak dostavlja se Gradskoj skupštini, Odboru za imenovanje naselja, ulica i trgova na daljnje postupanje i Gradskom uredu za katastar i geodetske poslove.

Ad 10 - Prijedlog zaključka o postavljanju zaštitnih stupića u Kapucinskoj ulici
Predsjednik otvara raspravu o Prijedlogu zaključka. Podsjeća da je već u nekoliko navrata Vijeće kroz zaključke i vijećnička pitanja tražilo postavljanje stupića, a odgovor je uvijek isti, da nemaju još dobavljača. Bez rasprave, Vijeće jednoglasno donosi

   Z A K L J U Č A K
o postavljanju zaštitnih stupića u Kapucinskoj ulici

1. Razmotren je opetovani prijedlog Vijeća Mjesnog odbora „Ivan Mažuranić“ za postavljanje zaštitnih stupića na sjevernom dijelu Kapucinske ulice, kod spoja s ulicom Dubrava (u zoni novoizgrađenog parkirališta) koji se smatra opravdanim. Zbog ugrožene sigurnosti sudionika u prometu prilikom izlaza i ulaza na parkiralište i zbog nepropisno parkiranih vozila na nogostupu, predlaže se postavljanje zaštitnih stupića po sredini kolnika Kapucinske ulice u dužini od cca 6 metara u zoni ulaza i izlaza iz parkirališta.
1. Predlaže se nadležnom Gradskom uredu da po izvršenom očevidu utvrdi opravdanost zahtjeva i donese odgovarajuće rješenje.
1. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.



Ad 11 - Prijedlog zaključka o usklađivanju prijedloga imenovanja i preimenovanja ulica po poginulim hrvatskim braniteljima 145. brigade HV 
Predsjednik otvara raspravu o Prijedlogu zaključka uz napomenu da je, uključujući ulice iz ovog Prijedloga, do sada imenovano gotovo 40 ulica i trgova u Donjoj Dubravi. Bez rasprave, Vijeće jednoglasno donosi

Z A K L J U Č A K
o usklađivanju prijedloga imenovanja i preimenovanja ulica po poginulim
 hrvatskim braniteljima 145. brigade HV

1. Vijeće Gradske četvrti Donja Dubrava je prethodno uskladilo s Gradskim uredom za katastar i geodetske poslove prijedlog za imenovanje ulica kako se navodi u točki 2. od rednog broja 1. do 10. i preimenovanje dijela ulice kako se navodi u točki 3. pod rednim brojem 1.
2. Vijeće predlaže, prema Odluci o načelima, kriterijima i postupku za određivanje imena javnih površina na području Grada Zagreba (Službeni glasnik Grada Zagreba 9/12), da se na području GČ Donja Dubrava imenuju ulice po poginulim hrvatskim braniteljima 145. brigade HV, sukladno prijedlozima za imenovanje ulica za svakog pojedinog branitelja: 
1. Ivan Keser – Vukomeračka cesta, k.č. 1079/2, dio k.č. 1080/2 sve k.o. Resnik
2. Miro Marić – Vukomeračka cesta, k.č. 1075/4 k.o. Resnik
3. Branko Bergovec – II. Čulinec, k.č. 1334/3 k.o. Resnik
4. Nino Zrinšćak – IV. Trnava, k.č. 2651/2 k.o. Resnik (k.br. 15-33)
5. Radovan Mladenović – IV. Trnava, k.č.  2703/2, 2752/2, dio 2753/1, dio 2754/1, sve k.o. Resnik
6. Zdravko Štos – IV. Trnava, dio k.č. 2756/1 i dio k.č. 2757/1 sve k.o. Resnik
7. Dražen Gvozden – IV. Trnava , k.č. 2708 i k.č. 2750/3  sve k.o. Resnik
8. Željko Oškera – Sobolski put,  k.č. 2902/2 k.o. Resnik
9. Mario Talan – Sobolski put, k.č.  2907/2 k.o. Resnik 
10. Ivica Naglić – VII Retkovec, k.č. 109/5 k.o. Resnik (k.br. 70 i 80)

3.         1. Josip Rožić – I. Čulinec, k.č. 1504 k.o. Resnik

4. Ovaj se Zaključak upućuje Odboru za imenovanje naselja, ulica i trgova Gradske skupštine Grada Zagreba na razmatranje i daljnje postupanje i Gradskom uredu za katastar i geodetske poslove. 


Ad 12 - Prijedlog zaključka o postavljanju prometnog znaka zabrane parkiranja u ulici Filipa Ankovića Arara
Predsjednik otvara raspravu o Prijedlogu zaključka. Bez rasprave, Vijeće jednoglasno donosi

Z A K L J U Č A K 
o prijedlogu postavljanja prometnog znaka 
zabrane parkiranja u ulici Filipa Ankovića Arara

1. Razmotren je Zaključak Vijeća Mjesnog odbora Čulinec kojim se predlaže postavljanje prometnog znaka zabrane parkiranja u ulici Filipa Ankovića Arara.
1. Prijedlog se smatra opravdanim te se nadležnom Gradskom uredu predlaže da izvrši očevid, utvrdi opravdanost zahtjeva, donese pripadajuće rješenje i Vijeće obavijesti o učinjenom.
1. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet, na daljnje postupanje.


Ad 13 - Prijedlog zaključka o izgradnji javne rasvjete u ulici Filipa Ankovića Arara
Predsjednik otvara raspravu o Prijedlogu zaključka. Bez rasprave, Vijeće jednoglasno donosi

Z A K L J U Č A K 
o prijedlogu izgradnje javne rasvjete
u ulici Filipa Ankovića Arara

1. Razmotren je Zaključak Vijeća Mjesnog odbora Čulinec kojim se predlaže izgradnja javne rasvjete u ulici Filipa Ankovića Arara.
2. Prijedlog se smatra opravdanim te se od nadležnog Gradskog ureda traži projektiranje i izgradnja javne rasvjete u predmetnoj ulici.
3. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za građenje komunalne infrastrukture i održavanje javnoprometnih površina, javnih objekata i javne rasvjete na daljnje postupanje.


Ad 14 -  Prijedlozi zaključaka o odobrenju korištenja sredstava s pozicije „Ostali nespomenuti rashodi poslovanja“ za potrebe suorganizacije obilježavanja 29. godišnjice osnutka 145. brigade HV:
a) za objavu oglasa
Predsjednik otvara raspravu o Prijedlogu zaključka. Bez rasprave, Vijeće jednoglasno donosi
Z A K L J U Č A K
o odobrenju korištenja sredstava

1. Vijeće odobrava isplatu sredstava iz razdjela 0502 Proračuna Grada Zagreba za 2020. godinu, na teret Pozicije 187-3299 „OSTALI NESPOMENUTI RASHODI POSLOVANJA“ Vijeća Gradske četvrti Donja Dubrava u iznosu od 815,00 kn za objavu oglasa sjećanja na poginule branitelje 145. brigade HV u svrhu obilježavanja 29. godišnjice osnutka 145. brigade HV.
Sredstva će biti uplaćena u korist Večernji list d.o.o., Zagreb, Oreškovićeva 6H/1, sukladno ponudi br. 0000114360 od 11. rujna 2020.  
2. Ovaj se Zaključak dostavlja Gradskom uredu za mjesnu samoupravu na postupanje.

b) za nabavku majica
Predsjednik otvara raspravu o Prijedlogu zaključka. Bez rasprave, Vijeće jednoglasno donosi
Z A K L J U Č A K
o odobrenju korištenja sredstava

1. Vijeće odobrava isplatu sredstava iz razdjela 0502 Proračuna Grada Zagreba za 2020. godinu, na teret Pozicije 187-3299 „OSTALI NESPOMENUTI RASHODI POSLOVANJA“ Vijeća Gradske četvrti Donja Dubrava u iznosu od 4.291,43 kn za nabavku majica s logotipom Vijeća u svrhu obilježavanja 29. godišnjice osnutka 145. brigade HV.
Sredstva će biti uplaćena u korist Greenseeker d.o.o., Zagreb, Jordanovac 77, sukladno ponudi br. 65970 od 14. rujna 2020.  
1. Ovaj se Zaključak dostavlja Gradskom uredu za mjesnu samoupravu na postupanje.


c) za financiranje printa fotografija i uokvirenje
Predsjednik otvara raspravu o Prijedlogu zaključka. Bez rasprave, Vijeće jednoglasno  donosi
Z A K L J U Č A K
o odobrenju korištenja sredstava

1. Vijeće odobrava isplatu sredstava iz razdjela 0502 Proračuna Grada Zagreba za 2020. godinu, na teret Pozicije 187-3299 „OSTALI NESPOMENUTI RASHODI POSLOVANJA“ Vijeća Gradske četvrti Donja Dubrava u iznosu od 4.950,00 kn za financiranje isprinta fotografija, mat laminacije, kaširanja i alu uokvirivanja s logotipom Vijeća, u svrhu obilježavanja 29. godišnjice osnutka 145. brigade HV.
Sredstva će biti uplaćena u korist C.B.PRINT d.o.o., Samobor, Kolodvorska 12, sukladno ponudi br. 0026-2020 od 11. rujna 2020.  
2. Ovaj se Zaključak dostavlja Gradskom uredu za mjesnu samoupravu na postupanje.
Ad 15 - Prijedlog zaključka o odobrenju korištenja sredstava (za potrebe Narodnog sveučilišta Dubrava)
Predsjednik otvara raspravu o Prijedlogu zaključka. Bez rasprave, Vijeće jednoglasno donosi

Z A K L J U Č A K
o odobrenju korištenja sredstava

1. Vijeće odobrava isplatu sredstava iz razdjela 0502 Proračuna Grada Zagreba za 2020. godinu, na teret Pozicije 187-3299 „OSTALI NESPOMENUTI RASHODI POSLOVANJA“ Vijeća Gradske četvrti Donja Dubrava u iznosu od 4.812,50 kn za nabavku polo majica Narodnom sveučilištu Dubrava za potrebe održavanja programa 12. Noći kazališta 2020. 
Sredstva će biti uplaćena u korist Trgooprema d.o.o., Zagreb, Gradina 8, sukladno ponudi br. 79 od 11. rujna 2020.  
2. Ovaj se Zaključak dostavlja Gradskom uredu za mjesnu samoupravu na postupanje.


Ad 16 - Prijedlog zaključka o stavljanju izvan snage Odobrenja za isplatu sredstava s pozicije „Ostali nespomenuti rashodi poslovanja“ za 2019. u korist Cvjećarsko-svjećarskog obrta „Magnolija“
Predsjednik pojašnjava da su sredstva odobrena prošle godine i cvjećarski obrt je izdao račune, ali nisu plaćeni budući da se tada prešlo na e-račune, a vlasnica ne namjerava otvoriti e-račun. Kako vlasnica ne bi bila oštećena podmirio je iznos iz vlastitih sredstava. Bez rasprave, Vijeće jednoglasno donosi

Z A K L J U Č A K
o stavljanju izvan snage odobrenja za isplatu  sredstava
s pozicije „Ostali nespomenuti rashodi poslovanja“ za 2019.
u korist Cvjećarsko-svjećarskog obrta „Magnolija“

1. Stavljaju se izvan snage Odobrenja za isplatu sredstava s pozicije „Ostali nespomenuti rashodi poslovanja“ za 2019. Vijeća Gradske četvrti Donja Dubrava, u korist Cvjećarsko-svjećarskog obrta „Magnolija“

1. Klasa: 026-01/19-001/1222, Urbroj: 251-06-11-4-19-2 od 17. lipnja 2019.;
2. Klasa: 026-01/19-001/1222, Urbroj: 251-06-11-4-19-3 od 17. lipnja 2019.;
3. Klasa: 026-01/19-001/1222, Urbroj: 251-06-11-4-19-5 od 10. srpnja 2019.;

1. Ovaj se zaključak dostavlja Gradskom uredu za mjesnu samoupravu.

 
Ad 17 - Prijedlog zaključka o davanju mišljenja o Nacrtu prijedloga o davanju u zakup i na drugo korištenje površina javne namjene
Predsjednik otvara raspravu o Prijedlogu zaključka. Bez rasprave, Vijeće jednoglasno donosi


     Z A K L J U Č A K
[bookmark: _Hlk49337177]o davanju mišljenja o Nacrtu prijedloga Odluke 
o davanju u zakup i na drugo korištenje površina javne namjene 

1. Vijeće Gradske četvrti Donja Dubrava razmotrilo je Nacrt prijedloga Odluke o davanju u zakup i na drugo korištenje površina javne namjene, te na isti nema primjedbi niti prijedloga.
2. Ovaj će zaključak biti upućen Stručnoj službi Gradonačelnika.


Ad 18 - Pitanja, prijedlozi i obavijesti
Predsjednik izvješćuje članove Vijeća o subotnjem obilasku gradonačelnika. Obišao je Park P. Spudića, , parkiralište i dječje igralište u Vrpoljskoj, lokaciju spojne prometnice Vrpoljska-Osječka, Kijevsku ulicu, sportsko igralište Sitnice, Željezničku ulicu, lokaciju škole Čulinec/Trnava. Također je obišao Osnovnu školu Retkovec koja je planirana za proširenje i energetsku obnovu. Dokumentacija je riješena i kada bude gotova nabava mogu se ubrzo očekivati i radovi. Za osnovnu školu Čulinec/Trnava čeka se rješavanje imovinsko-pravnih odnosa kako bi se pokrenuo postupak izdavanja građevinske dozvole. Napominje da za dva dana, u svezi izgradnje škole, ima sastanak sa pomoćnikom pročelnika Gradskog ureda za prostorno uređenje, izgradnju Grada, graditeljstvo, komunalne poslove i promet i nadležnima iz Gradskog ureda za obrazovanje. Od većih zahvata ostala je samo plinifikacija u Vrinicama. 
D. Nekić pita što će biti s proširenjem ulaska iz ul. Dubrava u Osječku ulicu.
Predsjednik odgovara da je sve dogovoreno s g. Horvatićem. Lokacijska dozvola je gotova i čeka se građevinska dozvola. Dokumentacija u gradu je u izradi već četiri godine. Nada se da će se to konačno realizirati.
N. Horvatić ističe kako on kao vlasnik nije zapreka realizaciji tog projekta, ali stručne službe u Gradu „zapinju“.

Budući da više nije bilo pitanja i prijedloga, predsjednik zaključuje sjednicu u 17,15 sati. 


KLASA: 026-02/20-001/221				
URBROJ: 251-06-11-4-20-2
Zagreb, 22. rujna 2020.

Zapisnik sastavila:
Snježana Pehar
Predsjednik
Vijeća Gradske četvrti
Donja Dubrava
   Milan Draženović, dipl. ing.

